III. Jótékonysági FIDE értékszámszerző Sakkverseny

**A verseny céljai:**

* A kárpátaljai Irgalmas Samaritánus Református Gyermekotthon támogatása a nevezési díjakból befolyt összeggel
* A sakk népszerűsítése és a sakkbaráti kapcsolatok ápolása
* FIDE-Rapid értékszám szerzése

**A verseny helye, ideje:**



Mathias Corvinus Collegium épülete,

1016, Budapest, Somlói út 51.

**2021.07.10. (szombat), 10:00**

**A verseny rendezője:**

Mathias Corvinus Collegium

**Versenybíró:**

Németh Gergely

**A verseny lebonyolítása:**

* Egy csoportban, 7 fordulós svájci rendszerben történik, a FIDE Rapid szabályai szerint. Ha addigra a jogszabályok lehetővé teszik, B csoport is lesz, ahol értékszámmal és versenyengedéllyel nem rendelkezőek is indulhatnak.
* Játékidő: 12-12 perc + lépésenként 5 másodperc bónuszidővel
* Regisztráció: 9:00-9:30
* Mérkőzések: 10:00 – 16:00
* Eredményhirdetés, díjátadó: 16:15

**Nevezési díj:**

* Normál\*: 2700 Ft
* Támogatói: 3500 Ft

\* A csillaggal jelölt jegyek megvásárlása előzetes regisztrációhoz kötött, ami a megadott Google Form kitöltésével történik. A helyszínen, előzetes regisztráció nélkül, csak támogatói jegy váltható.

A nevezési díj a helyszínen fizetendő, készpénzben.

**Nevezés módja:**

Az alábbi form kitöltésével: <https://forms.gle/bBTUmp8dqVPY5JGD8>

**Nevezési határidő:** 2021.07. 09. 23:59

**Résztvevők:**

FIDE csoport: FIDE játékengedéllyel rendelkező versenyzők jelentkezhetnek.

Amatőr csoport: Lehetőség szerint kerül meghirdetésre.

**A verseny díjazása:**

A legjobban teljesítők emlékérmet kapnak, valamint a szponzori felajánlásokból tárgyi nyereményekben részesülnek.

**További információk:**

* email: chess.mcc@gmail.com,
* telefon: 06 70 742 0064
* facebook: https://www.facebook.com/KP.MCC

A jelenlegi járványügyi kockázatok miatt a versenyen való részvétel feltétele a biztonsági előírásokat tartalmazó nyilatkozat megismerése és elfogadása.

A szervezőség a változtatás jogát fenntartja.

A résztvevőknek sikeres versenyzést és jó kikapcsolódást kívánunk!

**Nevezési form:**

Tisztelt Versenyző!

Az MCChess Jótékonysági Sakkversenyre az alábbi adatok megadásával tud jelentkezni. A verseny megrendezésére előzetes terveink szerint 2021. július 10-én kerül sor, ami a járvány miatti korlátozó intézkedések függvényében változhat. A regisztráció megerősítéséről július 8-án küldünk emailt. Kérjük, hogy amennyiben nem kapna emailt a szervezőktől július 9. este 8 óráig, keressen minket.

Jelen jelentkezési lap kitöltésével hozzájárul, hogy a Mathias Corvinus Collegium Alapívány és a verseny szervezői a megadott adatait a verseny szervezésével összefüggésben kezelje.

Jelen jelentkezési lap kitöltésével vállalja, hogy amennyiben részt vesz a versenyen, követi a szervezők kéréseit, különösen a járvány elleni védekezés miatt hozott szabályokat. Ezek a következők:

Csak egészségesen vehet részt a versenyen. Amennyiben a verseny alatt merülne fel betegségre utaló tünete, akkor azt a verseny szervezői felé köteles haladéktalanul jelezni. Ezt követően a szervezőknek joga van megkérni, hogy hagyja el a verseny megrendezésére szolgáló helyszínt, Önnek pedig kötelessége, hogy ennek haladéktalanul eleget tegyen.

A járvány jelenlegi állása szerint kötelező a maszkviselés, amelytől csak evés és ivás idejére lehet eltekinteni. A szervezők kötelessége, hogy gondoskodjanak kézfertőtlenítők kihelyezéséről, míg a versenyzők pedig kötelesek ezeket használni. A versenyzők kötelesek 2 méter távolságot tartani egymástól, eltekintve azoktól a helyzetektől, amikor a verseny megvalósításával összeegyeztethetetlen ezen távolság megtartása.

A versenyzők az egyes meccsek előtt és végén nem kötelesek kezet fogni. Javasoljuk, hogy ezt ne pótolják semmilyen interakcióval, de ha mégis szeretnének fizikai kontaktust, akkor az ,,ökölpacsit" ajánljuk.

A szervezők jogosultak a létszámot maximalizálni. Ebben az esetben a jelentkezési sorrendet tekintjük irányadónak a résztvevők megállapításában úgy, hogy a korábban regisztrálók vehetnek részt a versenyen. Amennyiben valaki a létszámkorlát miatt nem vehet részt a versenyen, őt a szervezők haladéktalanul tájékoztatják erről.

A továbbiakban a szervezők hivatalos tájékoztatói az irányadóak. Amit ezek sem szabályoznak, azokban úgy kell eljárni, ahogy az az adott helyzetben általában elvárható.

Javasoljuk, hogy amennyiben kérdésük merül fel, keressék a szervezőket.

A versenyen a hatályos szabályozások szerint csak védettségi igazolvánnyal lehet részt venni.